Jacques Clouseau

Jacques Clouseau [čítaj: žak kluzó] je fiktívna postava vytvorená režisérom Blake Edwardsom a Maurice Richlinom. Ide o francúzskeho roztržitého inšpektora pracujúceho pre Sûreté. Postava sa prvýkrát objavila vo filme Ružový panter z roku 1963, kde ju stvárnil Peter Sellers. Ten postavu hral aj v ďalších štyroch filmoch oficiálnej série až do roku 1978. Rolu hral aj Alan Arkin vo filme Inšpektor Clouseau (1968) a Steve Martin v dvojdielnej reboot sérii Ružový panter (2006) a Ružový panter 2 (2009).

 Popis postavy 
Inšpektor Clouseau je nešikovný parížsky detektív, ktorý je veľkým smoliarom. V Ružovom panterovi (1963) nevie, že jeho žena má pomer so zlodejom šperkov, ktorý ukradol neoceniteľný drahokam „Ružový panter“, po ktorom Clouseau pátra. Clouseovým nadriadeným je vrchný inšpektor Charles Dreyfus, ktorý sa prvýkrát objavil v druhom filme Komisár Clouseau na stope (1964) v podaní Herberta Loma. Nasledujúce filmy série sú Návrat Ružového pantera (1975), Ružový panter opäť zasahuje (1976) a Pomsta Ružového pantera (1978), pričom vo všetkých hral Sellers rolu Clouseaua a režíroval ich Blake Edwards. Posledný Sellersov film série je Stopa Ružového pantera (1982), komédia bola zostavená z nepoužitých záberov z predchádzajúcich filmov a bol uvedený po Sellersovej smrti. Hoci väčšina z filmov má vo svojich názvoch spomenutý vzácny drahokam Ružový panter, tak v dejoch niektorých filmoch ho častokrát vôbec nespomínajú. Karikatúry zobrazujúce kresleného ružového pantera sú zobrazené v úvodných či záverečných titulkoch skoro vo všetkých filmov.

 Filmy 

 ÉraPeter Sellers 
 1963: Ružový panter
 1964: Komisár Clouseau na stope
 1975: Návrat Ružového pantera
 1976: Ružový panter opäť zasahuje
 1978: Pomsta Ružového pantera
 1982: Stopa Ružového panteraVo filme sa postava Clouseaua objavuje iba v scénach z predošlých filmov alebo prostredníctvom nezverejnených vystrihnutých záberov. Pri vzniku filmu totiž Peter Sellers už nežil.

 ÉraAlan Arkin 
 1968: Inšpektor Clouseau

 ÉraSteve Martin 
 2006: Ružový panter
 2009: Ružový panter 2

 Poznámky 

 Referencie 

 Iné projekty 

 Externé odkazy 
 Laughterlog

Kategória:Fiktívni policajti
Kategória:Filmové postavy
Kategória:Ružový panter